title: "Sahel (Regiuun uun Burkiina Faaso)"
text: "Det Sahel Regiuun (\u00fc\u00fcb Fraans\u00f6\u00f6sk: La R\u00e9gion du Sahel [sa.\u025bl]) as en regiuun uun de aafrikoons stoot Burkiina Faaso. Uun a nuurd an nuurdwaast leit Maali, uun a uast Niiger, uun a s\u00fc\u00fcdwaast lei de Est an Centre-Nord Regiuunen an uun a waast leit det Nord Regiuun. At regiuun hee 968.442 lidj (2011). At hoodsteed as Dori.\n\nGeografii\n\nAt regiuun as tausis grater \u00fc\u00fcs Sleeswich-Holstian.\n\nLunskap\n\nBerger\nFjauer faan d\u00f6n wichtigst berger uun Burkiina Faaso lei uun det Sahel Regiuun. De Ko\u00e8l Berig (448 m), wat de seeksthuuchst berig uun't lun as, leit uun det Oudalan Prowins faan't regiuun. De s\u00f6\u00f6wensthuuchst, de Zaran Kipsi Berig (441 m) an de tjinsthuuchst, de Lakba Berig (400m), lei uun det likedening prowins. De nj\u00fc\u00fcgensthuuchst berig uun't lun, de Gabou Kani Berig (411 m), leit uun det Soum Prowins.\n\nStruumer\nTau struumer haa h\u00f6rens h\u00f6\u00f6d uun't regiuun. De tau struumer san bluat tidjwis m\u00e4 weeder faald. Ian as de B\u00e9li Struum. At hood faan deheer struum leit uun det Soum Prowins, uun a nuurduast faan Djibo. De struum leept tu a nuurduast iin uun Maali, an do leept troch Maali iin uun det Oudalan Prowins. Do leept hi troch at nuurddial faan't prowins an iin uun Niiger. Diar leept hi iin uun de Niger Struum. De \u00f6ler as de Babongou Struum, wat uk sin hood uun det Soum Prowins (tu a s\u00fc\u00fcd faan at steed Aribinda) hee. A struum leept tu a s\u00fc\u00fcduast iin uun, an do troch, det Centre-Nord Regiuun. Do leept hi iin uun det Yagha Prowins. A struum leept troch a s\u00fc\u00fcd faan't prowins an do iin uun Niiger, huar hi iin uun de Niger Struum leept.\n\nIndialing faan Ferwalting\nAt regiuun hee fjauer prowinsen.\n\nHistoore\nAt regiuun, \u00fc\u00fcs d\u00f6n twaalew \u00f6ler regiuunen uun Burkiina Faaso, wurd 2. J\u00fc\u00fcli 2001 gr\u00fcnjlaanjen.\n\nLuke uk diar \n Sahel\n\nKwelen"